Market Timing P.M. – บล.กสิกรไทย
Support : 1630-1635, 1620 Resistance : 1645, 1660 SET เ …
20 ก.พ. 2562

Support : 1630-1635, 1620
Resistance : 1645, 1660
SET เคลื่อนไหวอยู่ระหว่าง 1636-1643 ในขณะที่ ปิดตลาดในช่วงเช้าอยู่ที่ระดับ 1639.34 จุด เพิ่มขึ้น 3.63 จุด หรือ +0.22% ด้วยมูลค่าการซื้อขายรวม 3.03 หมื่นล้านบาท
เช้านี้ SET ยังคงประคองตัวเหนือโซนแนวรองรับที่ 1630-1635 ในขณะที่ด้านสัญญาณของ RSI ระดับชั่วโมง เริ่มมีการยกตัวขึ้นจากโซนต่ำ และมีโอกาสที่จะยกตัวขึ้นต่อ จึงประเมินบ่ายนี้ SET น่าจะสามารถประคองตัวเหนือแนวรองรับบริเวณ 1630-1635 ได้ และสร้างโอกาสทีจะยกตัวขึ้นต่อ โดยมีระดับแนวต้านแรกที่บริเวณ 1645 และมีระดับแนวต้านถัดไปที่บริเวณ 1660 ตามลำดับ
BH ระดับชั่วโมง หลังจากที่ราคาทำจุดสูงบริเวณ 189.5 จากนั้นจึงแกว่งตัวลงภายในช่องขนานกดตัวมาทำจุดต่ำที่บริเวณ 180 ก่อนเด้งกลับข้ามผ่านขอบบนของช่องขนาน พร้อมด้วย vol ที่ค่อยๆ เพิ่มขึ้น ด้านสัญญาณของ MACD ยกตัวขึ้นเหนือ Signal line ในแดนบวก สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 189.5 และ 194 ขณะที่ใช้การถอยตัวหลุด 181.5 เป็น stop loss